*[Anexa 5.1 - Termeni de referință](#Anexe)*

Proiectul privind Învățământul Secundar (ROSE)

Schema de Granturi Competitive pentru Universități

Beneficiar: Universitatea POLITEHNICA din Bucureşti

Titlul subproiectului: Strategii pentru îmbunătățirea performanțelor academice ale studenților de la Facultatea Transporturi

Acord de grant nr. AG358/SGU/SS/III din 10.09.2020

**Termeni de referință pentruachiziție de** **servicii de consultanță - Servicii de coaching**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. AG358/SGU/SS/III din 10.09.2020, semnat cu MEN-UMPFE, Universitatea Politehnica Bucureşti, Facultatea de Transporturi a accesat în cadrul schemei de granturi Competitive pentru Universități un grant în valoare de 678.630,00 Lei pentru implementarea subproiectului Strategii pentru îmbunătățirea performanțelor academice ale studenților de la Facultatea Transporturi – SIPAST-UPB și intenționează să utilizeze o parte din fonduri pentru achiziția de Servicii de consultanță - Servicii de coaching în vederea realizării unor sesiuni de coaching și dezvoltare personală cu membrii GT (Activitatea AV. Organizarea şi desfăşurarea sesiunilor de coaching şi dezvoltare personală).

**2. Obiectiv**

Obiectivul acestor servicii de consultanță este realizarea unor sesiuni de coaching și dezvoltare personală cu membrii grupului țintă.

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

* Realizarea a 6 sesiuni de coaching, pe parcursul celor 2 ani de implementare (3 sesiuni/an de implementare - dintre care 2 activități de socializare cu toti studentii - 1/an) cu studenții din grupul țintă;
* Sesiunile de coaching vor fi desfășurate astfel încât să contribuie la îmbunătățirea modului/capacității studenților de a purta o conversație, de a-și îmbunătăți abilitățile de persuasiune și de transmitere a mesajelor, de a se exprima în public – limbaj verbal și non-verbal, de a lucra într-o echipă și de a conștientiza necesitatea absolvirii unei facultăți, precum și pașii de urmat pentru atingerea obiectivelor propuse și maximizarea potențialului educațional și profesional. Finalitatea estimată a acestor sesiuni este aceea de a îmbunătăți motivația studenților din grupul țintă de a finaliza studiile universitare de licență, motivația pentru învățare și îmbunătățirea performanțelor școlare, capacitatea de a-și organiza timpul astfel încât să poată face față cerințelor specifice învățământului tehnic. În același timp li se va crea studenților posibilitatea de a se integra mai ușor și mai rapid în mediul universitar.

Principalele acțiuni pe care le va realiza consultantul, constau în:

- Definirea planului de lucru;

- Realizarea materialelor de coaching;

- Derularea sesiunii de coaching;

- Elaborarea Raportului de coaching

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

* Raport de coaching, la sfârşitul fiecărui an de implementare , însoțit de:
  + materiale utilizate
  + fișe individuale pentru studenții GT referitoare la participarea și rezultatele obținute în cadrul sesiunilor de coaching și dezvoltare personală
  + conţinutul materialelor distribuite de către consultant către studenţii din GT pentru desfășurarea sesiunilor de coaching și dezvoltare personală (cu conținutul tehnicilor exersate în timpul sesiunilor)
  + lista de prezență a studenților.

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi Competitive pentru Universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultantul sunt următoarele:

- să aibă experiență în domeniul coaching /dezvoltare personală de minimum 1 an.

- trebuie să fi efectuat minimum 2 sarcini similare.

- trebuie să aibă minimum un expert în coaching și dezvoltare personală.

Nivelul studiilor și experiența profesională a expertului/experților desemnat/desemnați de consultant pentru a desfășura sesiunile de coaching și dezvoltare personală cu studenții din GT al subproiectului SIPAST-UPB:

- studii de licență/postuniversitare/master/doctorat în domeniul tehnic/economic/sociologie/psihologie/comunicare

- cursuri de specializare în domeniul sociologie/psihologie/dezvoltare profesională/training/psiho-pedagogic/dezvoltare a competențelor socio – emoționale;

- minimum 1 an de experienţă profesională în domeniul dezvoltare profesională / training / coaching /dezvoltare a competențelor socio – emoționale

- cel puțin 1 proiect de dezvoltare în domeniul educațional (training-uri efectuate cu persoane cu vârsta de peste 14 ani pentru dezvoltarea diferitelor competenţe personale, socio-emoţionale sau profesionale);

- cunoștinţe operare PC;

- experienţa profesională în proiecte educaționale dedicate grupurilor dezavantajate reprezintă un avantaj;

**6. Alți termeni relevanți**

**Perioadă de implementare/ Durata serviciilor.**

Se vor organiza 6 sesiuni de coaching și dezvoltare personală (3/an de implementare a proiectului) pe durata de implementare a sub-proiectului – începând cu data semnării contractului de consultanță până la data de 09.09.2022. Durata totală estimată a activităților este de 4 luni, respectiv 2 luni în fiecare dintre cei doi ani de implementare a proiectului, de regulă în perioada ianuarie – martie (ianuarie- martie 2021, ianuarie - martie 2022).

Durata unei sesiuni este, în medie de 4 ore.

**Locație.**

Consultanții își vor desfășura activitatea la sediul Beneficiarului (Facultatea de Transporturi – Universitatea POLITEHNICA din BUCUREŞTI) sau online (având in vedere condițiile actuale generate de pandemie).

**Raportare.**

Consultanţii vor întocmi:

* Raport de coaching, la sfârşitul fiecărui an de implementare , însoțit de:
  + materiale utilizate
  + fișe individuale pentru studenții GT referitoare la participarea și rezultatele obținute în cadrul sesiunilor de coaching și dezvoltare personală
  + conţinutul materialelor distribuite de către consultant către studenţii din GT pentru desfășurarea sesiunilor de coaching și dezvoltare personală (cu conținutul tehnicilor exersate în timpul sesiunilor)
  + lista de prezență a studenților.

Termenul de prezentare a Rapoartelor este de max 30 zile de la finalizarea ultimei sesiuni de coaching din fiecare an de implementare.

Persoana care primește și verifică rapoartele lunare/de progres/final de activitate este dna ILIE Anamaria Eugenia , Responsabil monitorizare și raportare în cadrul sub-proiectului SIPAST-UPB.

**Facilități oferite de Beneficiar.**

Beneficiarul grantului (Facultatea de Transporturi – Universitatea POLITEHNICA din BUCUREŞTI) pune la dispoziția consultanților documentele subproiectului SIPAST-UPB (Anexa 3 Formularul de aplicatie, Anexa 3.1 graficul activităților etc.) şi spaţiul necesar desfăşurării activităţilor acestora. Din punct de vedere logistic, pentru o implementare optimă a acestei activități, beneficiarul va pune la dispoziția echipei de sub-proiect următoarele: un sediu complet echipat și mobilat (birouri, scaune, dulapuri, conexiune la internet, imprimantă etc.), sălile (dotate cu dispozitive multimedia) necesare desfășurării activității și platforma educațională Moodle.

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.